Robert Lepikson

Robert Lepikson (14. juuni 1952 Tallinn – 1. juuli 2006 Rakvere) oli Eesti poliitika- ja äritegelane ning rallisõitja-kaardilugeja. Ta oli Tallinna linnapea 14. novembrist 1996 kuni 30. aprill 1997. Ta oli Eesti siseminister alates 5. maist 1997 kuni 28. jaanuarini 1998.

Kaardilugejana oli ta autorallis tulnud viis korda Eesti meistrikshttps://rally.ee/?a=a009&b=1276 ja võitnud ühe Balti karika. Ta kuulus ka Eesti Autospordi Liidu juhatusse. 1998. aastal oli ta Ivar Raidami kaardilugeja võidetud Saaremaa Rallil. Ta oli Markko Märtini kaardilugeja.

Lepiksoni hüüti Raua-Robertiks, sest ta oli töötanud vanametalli kokku ostva ettevõtte AS EMEX peadirektorina.

1999. aastal oli Lepikson segatud Edgar Savisaare pildi tulistamise skandaali.Tuuli Koch. Valedetektor kinnitas Lepiksoni väiteid Savisaare pildi laskmisest EPL, 10. veebruar 2001

Lepikson paistis silma otsekoheste, kriitiliste ja kohati poliitiliselt ebakorrektsete sõnavõttudega. Suurima tagasilöögina tõi see kaasa tema vallandamise siseministri ametikohalt 1998. aasta alguses.Priit Ennet, Tanel Rütman. Lepikson ametist lahti. Postimees, 29. jaanuar 1998

Lepikson oli nende kaheksa Riigikogu liikme seas, kes 2004. aastal astusid Keskerakonnast välja. Nad hakkasid end nimetama sotsiaalliberaalideks ja püüdsid Riigikogus registreerida oma fraktsiooni. Sotsiaalliberaalide ühendus lagunes siis, kui Riigikohus keelas neil oma fraktsiooni moodustada, sest oma erakonda ei suutnud nad samuti luua. Sotsiaalliberaale ühines nelja erakonnaga, Lepikson astus ainsana Rahvaliitu. Lepiksoni sõnul oli Rahvaliidus paras annus isamaalisust ja sotsiaalsust ning lisaks selged arusaamad majanduspoliitikast."Kes? Mis? Kus?" 2006, lk. 125

2005. aasta veebruaris esitas Lepikson seadusemuudatuse eelnõu, mille kohaselt võiks sõiduautot juhtida kuni 0,49‰ joobega. Suuremate veokite ja ühissõidukite juhtidel oleks eelnõu järgi lubatud 0,2‰ ja ka liiklusõnnetuse põhjustanud juhtidel langeks lubatud joobe piir 0,2‰-ni. Seevastu oleks auto juhtimine 1,5‰ joobes muudetud kriminaalkuriteoks. Valitsus ei kiitnud seda eelnõu heaks ega hakanud seda tõsiselt arutama."Kes? Mis? Kus?" 2006, lk. 117

Haridus

1970. aastal lõpetas Lepikson Tallinna 1. Keskkooli ja 1980. aastal Tallinna Polütehnilise Instituudi elektroonikainsenerina.

Töökäik
1980–1985 ETKVL-i Konstrueerimise ja Tehnoloogia Büroo (KTB) insenerkonstruktor
1985–1990 Tallinna Helikassetitehas
1990–1992 AS-i Avantek direktor
1992–1995 RAS-i EMEX peadirektor
1995–1996 Eesti kaitseministeeriumi kantsler
1996–1997 Tallinna linnapea 
1997–1998 Eesti siseminister
1998–2000 Võru maavanem 
2001–2003 Petromaks Stividori AS-i juhatuse esimees
2003–2006 X Riigikogu liige

Liikmesus
1995–1999 Koonderakond
Arengupartei"Kes? Mis? Kus?" 2006, lk. 126
2003–2004 Keskerakond
2005–2006 Eestimaa Rahvaliit
1996, 2002 Tallinna Linnavolikogu 
1999 Võru Linnavolikogu 
Eesti Autospordi Liidu juhatus

Isiklikku
Tema isa oli tehnikateadlane Heino Lepikson. Tema poeg Erik on autosportlane, kaardilugeja.

Tunnustus ja muud hinnangud
 Pressivaenlane 1997

 Viited 

 Välislingid 

 Robert Lepiksoni tutvustus Riigikogu kodulehel
 Robert Lepikson rallisõidu veebisaidil ewrc-results.com
 Tarmo Vahter, Krister Kivi. Kogu südamega Eesti Ekspress, 6. juuli 2006



Kategooria:Eesti siseministrid
Kategooria:Tallinna linnapead
Kategooria:Võru maavanemad
Kategooria:Eesti Keskerakonna poliitikud
Kategooria:Rahvaliidu poliitikud
Kategooria:X Riigikogu liikmed
Kategooria:Eesti autorallisõitjad
Kategooria:Eesti kaardilugejad
Kategooria:Eesti ettevõtjad
Kategooria:Tallinna Tehnikaülikooli vilistlased
Kategooria:Gustav Adolfi Gümnaasiumi vilistlased
Kategooria:Metsakalmistule maetud
Kategooria:Sündinud 1952
Kategooria:Surnud 2006